钦定古今图书集成/明伦汇编/闺媛典/第110卷 > 皇清十六 > 龚自成妻苏氏
## 钦定古今图书集成/明伦汇编/闺媛典/第110卷 > 皇清十六 > 龚自成妻苏氏

按《安庆府志》：“苏氏字贞灊山龚自成妻，岭南惠州人也。惠滨海，值海氛大炽，父携之流窜于苍梧。成馆洪经略幕中，因娶氏，后携归里。数年，成复远游。辛亥夏，仆婢外事农桑，有暴客潜入，欲污氏，氏力扼其要，大呼乡邻奔赴，暴急啮氏臂，氏痛释手，暴因得逃。氏撞地呕血不起。邻母舁之登床，少甦，整衣裳，拜舅姑，嘱” 幼子，诫家奴绝粒经旬，敛容而逝。邑令周克友闻变擒暴，因步验之。时盛暑，日当午，启棺，臂痕齿迹宛然。忽风雨大作，所居三里内，阴霾如暮，验毕复明，奉

诏“建坊旌表。”